එ ක්සත් ජාතික පක්ෂයේ ප්‍රබලයකු විසින් සංචාරක හෝටලයක් පවත්වාගෙන යාම සඳහා තම හිතවතෙකුට ලබා දී තිබූ හසලක රජයේ වී ගබඩාව , වී අලෙවි මණ්ඩලය පොලිසියේද සහාය ඇතිව ඊයේ යළි අත්පත් කර ගත්තේය.ඒ සමගම හසලක ප්‍රදේශයෙන් මිලදී ගත් ලොරි දහයකට වැඩි ප්‍රමාණයක වී එහි කිලෝ එක්ලක්ෂ විසිපන්දහසක් ගබඩා කිරීමද ඊයේ සිදු විය.සමුපකාර හා අභ්‍යන්තර වෙළෙඳ කටයුතු පිළිබඳ අමාත්‍ය ජොන්ස්ටන් ප්‍රනාන්දු මහතාගේ උපදෙස් පරිදි මෙම ගොඩනැගිල්ල පවරා ගෙන වී ගබඩා කර තිබේ.2002 වර්ෂයේදී හසලක එක්සත් ජාතික පක්ෂ මන්ත්‍රීවරයකු වී අලෙවි මණ්ඩලයට අයත් එම ගොඩනැගිල්ල වසා දමා තම හිතවතකුට පවරා දී තිබුණි.